Publication: Magyar Közlöny
Issue: MK-1998-80 (Year: 1998, Number: 80)
Era: 1990-2004
Section: felelősségéről szóló 1997. évi LXXIX. törvény 33. §-a alapján, a Miniszterelnöki Hivatal közigazgatási államtitkára
Paragraph Index: 37

felelősségéről szóló 1997. évi LXXIX. törvény 33. §-a alapján, a Miniszterelnöki Hivatal közigazgatási államtitkára javaslatára Zöldné Roska Mariettát a Miniszterelnöki Hivatal helyettes államtitkárává — 1998. szeptember 1-jei hatállyal — kinevezem. Budapest, 1998. szeptember 1. Stumpf István s. k., a Miniszterelnöki Hivatalt vezető miniszter Tájékoztató az Érdekegyeztető Tanács 1998. augusztus 18-i üléséről Napirend előtt az Érdekegyeztető Tanács munkavállalói oldala a Kormány álláspontját igényelte az érdekegyeztetés jövőbeli szerepéről, valamint az elmúlt kormányzati ciklusban kötött ÉT-megállapodások érvényességéről. A Kormány képviselője válaszában kifejtette, hogy a szociális párbeszédet, a rendezett munkaügyi kapcsolatokat, az érdekegyeztetés rendszerének funkcióját meghatározónak tartja és érdekeltségét fejezte ki annak rendeltetésszerű működésében. Az ÉT-megállapodásokat — a polgári értékrendnek megfelelően — tiszteletben tartja, azok érvényességét elismeri. Esetleges módosításukra csak a körülmények változása esetén, a megállapodásban részt vevő felekkel történő egyeztetést követően kerül sor. A kifejtett állásponttal a munkavállalói és a munkaadói oldal egyetértett.

Source: https://magyarkozlony.hu/hivatalos-lapok/bc2f3ee1d5c85289ae6845b69ae9a24dc13ec7a3/dokumentumok/c8de5c2afae3a3a4b607c0b8c7c9477121f7663b/letoltes